open-index/open-wikipedia-markdown huggingface dataset:
Քեյլն Հինդս

**Քեյլն Հինդս** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Վոլֆսբուրգի կազմում։ Խաղում է հարձակվողի դիրքում։

## Ակումբային կարիերա
Իր կարիերան ֆուտբոլիստը սկսել է Արսենալի կազմում 2015 թվականի փետրվարին։ 2017 թվականի հունվարին Հինդսը վարձակալության հիմունքներով տեղափոխվեց Սթիվնէյջ։ 2017 թվականի հուլիսի 8-ին Հինդսը տեղափոխվեց Վոլֆսբուրգ, կնքելով երեք տարվա պայմանագիր։ 2018 թվականի հունվարի 31-ին ֆուտբոլիստը տեղափոխվեց Գրոյտեր Ֆյուրտ մինչ 2017-18 մրցաշրջանի ավարտը։

## Միջազգային կարիերա
Քեյլն Հինդսը հանդես է եկել Անգլիայի Մ16, Մ17, Մ18 և Մ20 հավաքականների կազմում, ինչպես նաև մասնակցել է 2015թվականի Մ17 ԱԱ-ին։

## Կարիերայի վիճակագրություն
Մինչև հուլիս 17, 2018

## Ծանոթագրություններ

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Սթիվենիջի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Անխել Բարգաս

**Անխել Հուգո Բարգաս** (իսպ՝. *Ángel Hugo Bargas*, ),  արգենտինացի նախկին ֆուտբոլիստ, պաշտպան

## Ակումբային կարիերան
Անխել Բարգասը պրոֆեսիոնալ ֆուտբոլիստի իր կարիերան սկսել է 1965 թվականին, արգենտինական «Ռասինգ» ակումբում; Մեկ տարի անց տեղափոխվել է «Չակարիտա խունիորս», որի կազմում 1969 թվականին նվաճել է այդ ակումբի պատմության մեջ առաջին և առայժմ միակ չեմպիոնական տիտղոսը։ 1972 թվականից նա հանդես է եկել ֆրանսիական «Նանտ»-ում, որի կազմում երկու անգամ դարձել է Ֆրանսիայի չեմպիոն։ «Նանտ»-ում շարունակել է խաղալ մինչև 1979 թվականը։

Բարգասը 1980-ական թվականներին զբաղվել է նաև մարզչական աշխատանքով։

## Միջազգային կարիերան
Անխել Բարգասը 1974 թվականին ընդգրկվել է Արգենտինայի ֆուտբոլի ազգային հավաքականի կազմում և մասնակցել ֆուտբոլի աշխարհի առաջնության՝ Մեքսիկայում կայացած եզրափակիչ փուլի խաղերին։ Այստեղ նա Արգենտինայի հավաքականի անցկացրած վեց հանդիպումներից երեքի մասնակիցն է դարձել. խմբային առաջին փուլում հանդես է եկել Արգենտինա-Լեհաստան, երկրորդ փուլում՝ Արգենտինա-Բրազիլիա և Արգենտինա-Գերմանիայի Դեմոկրատական Հանրապետություն մրցախաղերում։ Ընդ որում՝ Լեհաստանի ֆուտբոլի ազգային հավաքականի հետ հանդիպման 67-րդ րոպեին նրան փոխարինել է կիսապաշտպան Ռոբերտո Տելչան:.

Իսկ ընդհանուր առմամբ ֆուտբոլի Արգենտինայի ազգային հավաքականի կազմում Անխել Բարգասն անց է կացրել 30 հանդիպում (դարձյալ հանդես է եկել որպես պաշտպանական գծի խաղացող), խփել է մեկ գոլ։.

## Նվաճումները
Արգենտինայի չեմպիոն - 1 անգամ՝ 1969 թվականին, «Չակարիտա խունիորս» թիմի կազմում

Ֆրանսիայի չեմպիոն - 2 անգամ՝ 1972/1973 և 1976/1977 տարեշրջաններում, «Նանտ» թիմի կազմում

## Ծանոթագրություններ

## Գրականություն
* Profil
* Profil
* Statystyki na fifa.com 

## Արտաքին հղումներ
* Profil des Spielers
* *fifa.com* Liste von WM-Spielen 

Կատեգորիա:Արգենտինայի հավաքականի ֆուտբոլիստներ
Կատեգորիա:Մեցի ֆուտբոլիստներ
Կատեգորիա:Նանտի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Հին Եվրոպա

**Հին Եվրոպա** (), տերմին, որը 1971 թվականին շրջանառության մեջ դրեց Մարիա Գիմբուտասը, որպեսզի տարբերակի նեոլիտի ժամանակաշրջանի մինչհնդեվրոպական Եվրոպան։ Նրա տեսակետից, բալկանյան, մալթյան և կենտրոնական եվրոպաները, որոնց հատուկ է նկարազարդ ճենապակու մշակույթը, իրենից ներկայացնում է տարբեր աստվածուհիների պաշտող, բերքատվության նկատմանբ զարգացած պաշտամունքով, խաղաղասեր ագրարային հասարակություն։

thumb|Քնած կնոջ նեոլիտիկ արձանիկ Հալ Սաֆլիենի հիպոգեից։

## Բնութագրեր
Ի տարբերություն ծայրամասային Եվրոպայի մեգալիթիկ մշակույթի, «Հին Եվրոպայի» ժողովուրդները իրենցից հետո չեն թողել Սթոունհենջի նման վիթխարի հուշարձաններ։ Նրանց մշակույթի մասին կարելի է դատել հնէաբանական տվյալների, ինչպես նաև ժողովուրդների մասին պատմական տվյալներով, որոնք պատկանել են մինչհնդեվրոպական էթնիկական խմբերին (իբերիացիներ, բասկեր, մինոյացիներ, լելեգներ և այլն)։
thumb|Հալ Սաֆլանի Մեգալիտիկ  հիպոգեյ (Ք․ա. երրորդ հազարամյակ), ըստ Գիմբուտասի մայրական փորի է նման
Հին Եվրոպայի ժողովուրդների ազդեցությունը հնդեվրոպական մշակույթի վրա տարբերվում է կախված տարածաշրջանից։ Հին Եվրոպայի դասական անտիկության արձագանք է համարվում պաշտամունքը աստվածուհիների նկատմամբ (Օձերով Աստվածուհին, Աֆրոդիտեն,Դեմետրան), ցուլերի նկատմամբ հարգանքը Կրետե կղզում (տես Մինոտավրոս, Տավրկատապսիա, Լաբրիս) և նույնասեռականությունը Իբերիայում (տես․ նույնասեռականությունը Հին Հունաստանում)

Ըստ Մարիա Գիմբուտասի, Հին Եվրոպայի բնակիչները՝ ի տարբերություն հնդեվրոպացիների, չգիտեին ոչ անիվի, ոչ էլ խեցեգործի շրջանակի մասին։ Ապրում էին հարթավայրերում, ոչ մեծ բնակատեղիներում (3000-4000 բնակիչ)։

Գիմբուտասը իր կյանքի վերջին տարիներին եկավ հակասական եզրակացության, որ Հին Եվրոպայի ցեղերը խոսել են նույն լեզվով, և գիր են ունեցել։

## Աստվածուհու պաշտամունք
thumb|Մինոյան «Օձերով Աստվածուհիները»
Գիմբուտասի կարծիքով Հին Եվրոպայի գլխավոր աստվածուհին ընդունվում է, որպես սուրբ երրորդություն, որոնք խորհրդանշում էին․

* ծնունդ և բերքատվություն (մեգալիտիկ Վեներաների արձանիկներ)
*մահ (աստվածուհուն շրջապատող թունավոր օձեր և գիշատիչ թռչուններ)
* վերածնունդ (թիթեռնիկի, մեղվի, ոզնու, դոդոշի և ցուլի տեսքով վերածնունդը)

## Ըմբռնում
Գիմբուտասի տեսությունը չէր ընդունվում գիտական ընկերություն կողմից։ Հակառակորդները մատնացույց էին անում նրա ընդհանրացումները և պարզեցումները, ինչպես նաև ժամանակակից ֆեմինիստական հունով ռոմանտիկական ստերեոտիպացումը։ Դրա հետ մեկտեղ, «Հին Եվրոպա» հասկացությունը սկսեցին քննադատել «Աստվածուհու շարժումը» գիտական տեսության հիմնադիրները։ Մարիա Գիմբուտասը համարվեց այդ նոր հեթանոսության ուղղության կնքամայրը։

## Գրականություն
* *Гимбутас, Мария*. Цивилизация Великой Богини. М. 2005.
* *Gimbutas, Marija* (1982). *The Goddesses and Gods of Old Europe: 6500-3500 B.C.* Berkeley: University of California Press. ISBN 0-520-04655-2
* *Anthony, David, Jennifer Y. Chi (Editor)*. The Lost World of Old Europe: The Danube Valley, 5000-3500 BC.

## Ծանոթագրություններ

Կատեգորիա:Նախնադարյան Եվրոպա
Կատեգորիա:Եվրոպայի նեոլիտ
Սիբիրի անտառներում (ֆիլմ)

**«Սիբիրի անտառներում»** (), ֆրանսիական արկածային դրամա՝  նկարահանված 2016 թվականին։ Ֆիլմի ռեժիսորն է Սաֆի Նեբուն։ Այն նկարահանվել է ճանապարհորդ, լրագրող և գրող Սիլվեն Տեսոնի նույնանուն վեպի մոտիվներով։

## Սյուժե
Որպեսզի մեկուսանա ու բավարարի ազատության պահանջմունքները, Թեդին որոշում է կայացնում ձմեռն անցկացնել Բայկալի սառցակալած ափին գտնվող հյուղակում։ Մի անգամ՝ գիշերը Թեդին ձնամրրիկի պատճառով մոլորվում է և հայտնվում մահվան եզրին։ Սակայն նրան անսպասելի կերպով օգնության է հասնում Ալեքսեյը։ Վերջինս փախստական հանցագործ է, որը երկարուձիգ տարիներ պատսպարվել է Սիբիրի անտառներում։ Այդ երկու տղամարդկանց միջև ընկերություն է սկսվում, թեպետ լրիվ հակադիր ծայրակետերում էին գտնվում։

## Դերերում
*Ռաֆայել Պերսոնաս - Թեդի
*Եվգենի Սիդիխին - *Ալեքսեյ*

## Գրական հիմք
Ֆիլմը նկարահանված է Սիլվեն Տեսոնի նույնանուն վեպի մոտիվներով։

## Մրցանկաներ
*«Սեզար» կինոմրցանակ -2017- ֆիլմի լավագույն երաժշտության համար - Իբրահիմ Մաալուֆ
*«Լյումիեր» կինոմրցանակ -2017 - ֆիլմի լավագույն երաժշտության համար - Իբրահիմ Մաալուֆ

## Ծանոթագրություններ

## Արտաքին հղումներ
*  
* «Սիբիրի անտառներում» Allocine կայքում

Կատեգորիա:2010-ականների ռուսերեն ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2016 դրամա ֆիլմեր
Կատեգորիա:2016 ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ֆիլմեր ընկերության մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական արկածային ֆիլմեր
Կատեգորիա:Ֆրանսիական ֆիլմեր
Կատեգորիա:2010-ականների ֆրանսերեն ֆիլմեր
Ռաուլ Բոբադիլիա

**Ռաուլ Մարսելո Բոբադիլիա** (իսպ՝.*Raúl Marcelo Bobadilla*, ), արգենտինացի անվանի ֆուտբոլիստ։

## Կարիերան
Ռաուլ Բոբադիլիան արգենտինական «Ռիվեր փլեյթ» ֆուտբոլային համբավավոր ակումբի այն շնորհալի սաներից է եղել, ով կարողացել է հայրենի ակումբին հրաժեշտ տալուց հետո հաջող կարիերա անել։ Նա մինչև 2006 թվականը խաղացել է «Ռիվեր փլեյթ»-ում, ապա գործարք է կնքել շվեյցարական Չելենջ լիգայում հանդես եկող «Կոնկորդիա» ակումբի հետ, միանգամից իր հաստատուն տեղը գտել այդ թիմի հիմնական կազում, դարձել լավագույն խաղացողներից մեկը. մեկ տարեշրջանում մասնակցել է 28 խաղի և խփել 18 գոլ։

Շնորհալի, խոստումնալից պատանին իր արդյունավետ խաղով գրավել է շվեյցարական ավելի ուժեղ ակումբների ղեկավարների ուշադրությունը, որոնք լավ պայմաններով գործարքներ են առաջարկել նրան։ 2007 թվականին Ռաուլը գործարք է կնքել «Գրասհոփեր»-ի հետ, որի կազմում հանդես է եկել երկու տարեշրջան, մասնակցել 47 հանդիպման, դարձել 26 գոլի հեղինակ;

2009 թվականի աշնանային տարեշրջանից Բոբադիլիան սկսել է հանդես գալ գերմանական Մյոնխենգլադբախ քաղաքի «Բորուսիա» ակումի թիմում, որը այդ երկրի ֆուտբոլի բարձրագույն խմբի՝ բունդեսլիգայի առաջնությանն է մասնակցում։ Սակայն, ցավոք, հենց առաջին խաղերից մեկի՝ «Հաննովեր-96» թիմի հետ հանդիպման ժամանակ շատ կոպիտ խախտում է թույլ տվել, զրկվել հինգ խաղի մասնակցության հնարավորությունից, տուգանվել հիսուն հազար եվրոյով.: Այնուհանդերձ, այդ տարեշրջանում մասնակցել է երեսուն խաղի, բայց դիպուկությամբ առանձնապես աչքի չի ընկել. խփել է ընդամենը չորս գոլ;

2012 թվականի ամռանը Ռաուլը տեղափոխվել է շվեյցարական «Յանգ բոյզ»։ Այդ նույն տարվա հոկտեմբերի 25-ին Եվրոպայի լիգայի գավաթի խաղարկության երրորդ մրցախաղում՝ իտալական «Ուդինեզե» թիմի հետ հանդիպման ժամանակ նա հիթ-տրիկի՝ երեք գոլի հեղինակ է դարձել՝ օգնելով իր նոր թիմին՝ խմբում տանելու առաջին հաղթանակը
:

2013 թվականի հունվարի 3-ին Ռաուլ Բոբադիլիան տեղափոխվել է շվեյցարական «Բազել», իսկ այդ նույն տարվա օգոստոսի 15-ին՝ գերմանական «Աուգսբուրգ»:.2014/2015 տարեշրջանում նա դարձել է «Աուգսբուրգ»-ի լավագույն գոլահարը՝ խփելով 10 գոլ։ Չորս տարի «Աուգսբուրգ»-ում խաղալուց հետո՝ 2017 թվականի օգոստոսի 17-ին վերադարձել է Մյոնխենգլադբախի «Բորուսիա», որտեղ հանդես է եկել ևս մեկ տարեշրջան, այնուհետև տեղափոխվել է Արգենտինա, ընդգրկվել «Արխենտինիոս խունիորս» թիմի կազմում։

## Նվաճումները
Շվեյցարիայի սուպերլիգայի չեմպիոն - 1 անգամ՝ 2012/2013 տարեշրջանում

Շվեյցարիայի ֆուտբոլի գավաթի խաղարկության հաղթող - 1 անգամ՝ 2012/2013 տարեշրջանում

## Ծանոթագրություններ

## Արտաքին հղումներ
* 
* 
* 
* 
* 
* 

Կատեգորիա:Արգենտինոս Խունիորսի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Քարան Բրար

**Քարան Բրար** (, ), ամերիկացի դերասան։ Առավել հայտնի է «Ջեսսի» հեռուստասերիալում, ինչպես նաև «Թուլամորթի օրագիրը» ֆիլմում ու նրա հաջորդ մասերում խաղացած դերերով։

## Կենսագրություն և կարիերա
Քարան Բրարը ծնվել է 1999 թվականի հունվարի 18-ին Վաշինգտոն նահանգի Ռեդմոնդ քաղաքում՝ հնդիկների ընտանիքում։ Մեծացել է Բոթելլում, ունի ավագ քույր՝ Սաբրինա անունով։ Դպրոցում սովորելու տարիներին հաճախել է դերասանական դասընթացների։ Դերասանական կարիերան սկսել է 11 տարեկանից՝ «Թուլամորթի օրագիրը» ֆիլմում խաղալով գլխավոր դերերից մեկը։ Միացյալ Նահանգներում մեծացած լինելու պատճառով Քարանն ուներ ամերիկյան ակցենտ։ Այդ դերի համար անհրաժեշտ հնդկական ակցենտին տիրապետելու համար նա ստիպված է եղել պարապել ուսուցչի հետ։ Նրան մեծ ճանաչում է բերել Ռավի Ռոսսի դերը Disney Channel հեռուստաալիքի «Ջեսսի» կատակեգական հեռուստասերիալում։ 2015 թվականի փետրվարից հայտնի է դարձել, որ Բրարը նկարահանվում է այդ սերիալի սփին օֆֆում, որ կոչվում է «Ամառային ճամբար»։

## Ֆիլմագրություն

## Պարգևներ
Բրարն ստացել է 3 «Երիտասարդ դերասան» մրցանակ՝ 2011 թվականին «Թուլամորթի օրագիրը» ֆիլմում, 2012 թվականին «Ջեսսի» հեռուստասերիալում և 2013 թվականին «Թուլամորթի օրագիրը 3» ֆիլմում խաղացած դերերի համար։

## Ծանոթագրություններ

## Արտաքին հղումներ
*Պաշտոնական կայք

Կատեգորիա:21-րդ դարի ամերիկացի տղամարդ դերասաններ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի կատակերգուներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
SF9 (խումբ)

**SF9** (), հարավկորեական բոյբենդ, որը ձևավորվել է FNC Entertainment ընկերության կողմից։ SF9-ի դեբյուտը կայացել է 2016 թվականի հոկտեմբերի 5-ին՝ թողարկելով նաև առաջին սինգլը՝ «Feeling Sensation»:

## Պատմություն
### Նախադեբյուտ և NEOZ դպրոց
Խումբը առաջին անգամ հայտնի դարձավ լուսանկարների շնորհիվ՝ արված Ինչհոնի միջազգային օդանավակայանում, երբ նրանք մեկնում էին Ճապոնիա՝  FNC Kingdom-ում ելույթ ունենալու համար. դա 2015 թվականի դեկտեմբերի 11-ն էր։ Խումբը կազմված էր 11 անդամից, ներառյալ Ջինկյոնը  (այժմ նաև հայտնի է որպես մասնակից Boys24): 9 մասնակիցների լուսանկարները թողարկվել է 2015 թվականի դեկտեմբերի 12-ին։

2016 թվականի մայիսին նրանք (NEOZ Dance) մասնակցել են FNC Entertainment-ի գոյատևման շոուին, որտեղ նրանք հանդիպեցին NEOZ Band խմբի հետ։ Ավելի ուշ նրանք հաղթեցին գոյատևման շոուն՝ «*K.O.*.» սինգլով։

Օգոստոսի 21-ին FNC Entertainment հայտարարեց, որ Neoz Dance խումբը կանվանակոչի SF9: Օգոստոսի 27-ին նրանք առաջին անգամ հանդիպեցին իրենց երկրպագուների հետ, որոնք 99 էին։

### 2016: Դեբյուտ «''Feeling Sensation»''-ի հետ
2016 թվականի հոկտեմբերի 5-ին թողարկվեց  SF9-ի դեբյուտային ալբոմը՝ «*[[Feeling Sensation]]*»՝ «Fanfare» առաջատար սինգլով։ Դեբյուտային ալբոմը Gaon charts-ում գրավեց 8-րդ հորիզնականը։ Նրանք պաշտոնապես հանդես են եկել 2016 թվականի հոկտեմբերի 6-ին՝ M! Countdown-ում։ «Fanfare MV»-ում գրավեց 6-րդ տեղը։

2016 թվականի նոյոմբերի 20-ին  կայացավ երկրպագուների հետ առաջին պաշտոնական հանդիպումը՝ SF9 Surfise Festival: Նոյեմբերի 11-ին երկրպագուների հանդիպման տոմսերը վաճառվել էին 30 վայրկյանում։

Դեկտեմբերի 24-ին, ժամը 12:00-ին նրանք թողարկեցին երաժշտական տեսանյութ՝ որպես նվեր երկրպագուներին. այն կոչվում էր՝ «So Beautiful»:

### 2017: «''Burning Sensation''», ճապոնական դեբյուտ և «''Breaking Sensation''»
Նրանց առաջին մինի-ալբոմը՝ «Burning Sensation»-ը թողարկվել է 2017 թվականի փետրվարի 6-ին։

Փետրվարի 24-ին պաշտոնապես հայտարարվեց 1-ին տեղի համար մրցույթ «Fantasy»-ում on the February 15 *Billboard* World Albums Chart.:

SF9-ն անցկացրեց իր հանդիպումը երկրպագուների հետ՝ «Burning Fantasy», 2017 թվականի թվականի մարտի 25-ին, որտեղ նրանք հանդիպեցին 600 երկրպագուի հետ։

2017 թվականի ապրիլի 4-ին տեղեկացվեց, որ SF9-ը կկատարի քամբեք ուղիղ երկու ամսից։ 2017 թվականի ապրիլի 5-ին FNC-ը թողարկել է ֆոտո-թիզեր, իսկ ապրիլի 6-ին, FNC- ն հայտարարել է նրանց վերադարձի ժամանակացույցը (18-ը ապրիլի, 2017 թվական)՝ իր 2-րդ մինի ալբոմով «Breaking Sensation»:

2017 թվականի ապրիլի 7-ին SF9- ը առաջին դեբյուտային շոու-քեյսն իրականացրեց Ճապոնիայում` 1300 երկրպագուով։

## Մասնակիցներ

## Սկավառակագրություն
### Մինի-ալբոմներ

### Միայնակ ալբոմներ

### Սինգլ

## Ֆիլմագրություն
### Դորամա

### Ռեալիթի-ժամանցային շոուներ

## Տեսագրություն
### Երաժշտական տեսահոլովակներ

Մասնակցություն երաժշտական տեսահոլովակներում

## Դիտումներ
* 2015 FNC KINGDOM IN JAPAN
* 2016 FNC KINGDOM IN JAPAN

## Մրցանակներ և նոմինացիաներ
### Gaon Chart Music Awards

### Seoul Music Awards

### Mnet Asian Music Awards

## Ծանոթագրություններ

## Արտաքին հղումներ
* 

Կատեգորիա:Հարավկորեական երաժշտական խմբեր
Կատեգորիա:Քեյ փոփ
Կատուն և ծաղրածուն (մուլտֆիլմ)

**«Կատուն և ծաղրածուն»**, խորհրդային մուլտիպլիկացիոն ֆիլմ, որը նկարահանվել է 1988 թվականին՝ ռեժիսոր Նատալյա Գոլովանովայի կողմից։

## Սյուժե

Մուլտֆիլմը նկարահանված է ծաղրական ոճով, պատմում է երկար տարիներ կրկեսում աշխատած և իր կյանքում շատ բան տեսած ծեր ծաղրածուի և տարբեր առարկաների վերածվող կախարդական կատվի մասին։ Մուլտֆիլմում ներկայացվում է հերոսների և նրանց բնավորության միջև լարված պայքար․ մի կողմում քաղաքավարի, հեզ ու փորձառու տարեց ծաղրածուն է, մյուս կողմում` միամիտ, կռվարար և և հաճախ կոպիտ կատուն։ Այս ամենն ավարտվում է նրանով, որ կատուն վերածվում է տղայի։

*Կատու*-Նիկոլայ Կարաչենցով.
*Ծաղրածու*-Վսևոլոդ Լարիոնավ

## Հեղինակներ

* Նկարիչներ-Ա. Գորևա, Ե. Գագարինա, Մ. Իգնատենկո, Յուլյա Սոմինա, Մ. Ալեքսանդրովա, Ն. Նազարովա
* Ռեժիսորի օգնական-Լ. Մոռոզովա
* Մոնտաժող-Ի․ Գերասիմովա
* Խմբագիր-Տ. Պապորովա
* Նկարահանող խմբի տնօրեն-Օ. Խրուլևա

## Վերաթողարկում DVD ձևաչափով

Մուլտֆիլմը բազմիցս թողարկվել է DVD ձևաչափով, մուլտֆիլմերի «Ռուսական անիմացիայի վարպետներ․ չորրորդ թողարկում» և «Կատուներ» («Սոյուզմուլտֆիլմ») հավաքածուներում։

## Ծանոթագրություններ

## Արտաքին հղումներ

* 

Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1988 մուլտֆիլմեր
Կատեգորիա:Մուլտֆիլմեր կրկեսի մասին
Կատեգորիա:Մուլտֆիլմեր կատուների մասին
Մեհդի Հուսեյնզադե

**Մեհդի Հենիֆե օկլի Հուսեյնզադե (Միխայլո)** (, ), ադրբեջանցի պարտիզան, լեյտենանտ, Խորհրդային Միության հերոս;

## Կենսագրություն
### Մինչ պատերազմը
Մեհդի Հենիֆե օկլի Հուսեյնզադեն ծնվել է 1918 թվականին դեկտեմբերի 22-ին Բաքվի Նովխանի գյուղում։ Հայրը` Հենիֆե Հուսեյնովը (1881-1922), «Հումմեթ »կազմակերպության անդամ էր։ Նա եղել է Ադրբեջանում խորհրդային ռեժիմի հաստատման համար աշխատող ակտիվ ռազմիկներից մեկը։ Ավելի ուշ նա եղել է ադրբեջանական միլիցիայի  պետը։ Իր կյանքի վերջում նա եղել է  Բաքվի խորհուրդի վարչական բաժնի տնօրենը։ Երբ Մեհդի Հուսեյնզադե երեխան էր, նա կորցրեց իր հորը։ 
[250px|thumb|left|Ձախից աջ. Մեհդի Հուսեյնզադե, [Սեիդ Ռուսթամով, Մյուրսել Նաջաֆով]]
1925 թվականին ընդունվել է թիվ 77 միջնակարգ դպրոցը։ Մեհդիի առաջին ուսուցիչն էր կոմպոզիտոր Սեիդ Ռուսթամովը։ 1932 թվականին ավարտել է միջնակարգ դպրոցը և ընդունվել Բաքվի Նկարչական դպրոց։ Ավարտել է 1936 թվականին։ Դպրոցի ավարտելուց հետո Մեհդի Հուսեյնզադեն ուղարկվել է Սուրախանու դպրոցներից մեկը, որպես ուսուցիչ։ Նա այստեղ աշխատել է մի քանի ամիս։ Հետագայում Մեհդին գնաց Լենինգրադ` ընդունելու Արվեստի ակադեմիան։ Նա, չէր կարող մտնել Արվեստի ակադեմիան և վերադարձել է Բաքու։ Նա սկսեց աշխատել Բաքվում Մեշադի Ազիզբեկովի անվան գրադարանում։ Մեկ տարի անց նա գնաց Լենինգրադ կրկին։ Նա Լենինգրադի Օտար լեզուների ինստիտուտի ֆրանսերեն լեզվի ֆակուլտետ ընդունվեց։ 1940 թվականին տեղափոխվեց Ադրբեջանի մանկավարժական ինստիտուտի լեզվի և գրականության ֆակուլտետ։

### Պատերազմի տարիները
Հայրենական մեծ պատերազմի սկիզբից հետո, 1941 թվականի օգոստոսին, Մահդիին կանչվեց Կարմիր բանակ։ 1942 թվականին Թբիլիսիի ռազմական հետիոտնային դպրոցի ավարտելուց հետո նա ուղարկվեց ճակատ։ Մասնակցել է Ստալինգրադի ճակատամարտին։ 1942 թվականի օգոստոսին նա խիստ վնասվածք էր ստացել և գրավել գերմանացիների կողմից։ Մեհդի Հուսեյնզադեն ուղարկվել է Գերմանիա և սովորել գերմանական լեզու։ 1943 թվականի վերջում Մահդին փախավ ֆաշիստական գերությունից և միացավ իտալական պարտիզաններին։

Նա մասնակցել է Երկրորդ համաշխարհային պատերազմին, Հայրենական մեծ պատերազմին և Ստալինգրադի ճակատամարտին։ Նա մահացել է 1944 թվականի նոյեմբերի 2-ին։ ԽՍՀՄ Գերագույն խորհրդի Նախագահությունը, բարձր գնահատելով կոմդիվ Մեհդի Հուսեյնզադեի մարտեր ղեկավարելու հմտությունը և անձնական քաջագործությունները, 1957 թվականի ապրիլի 11-ի (մահից հետո)  նրան շնորհում է Խորհրդային Միության հերոսի կոչում։

## Տես նաև
* Խորհրդային Միության հերոս
* Ստալինգրադի ճակատամարտ
* Երկրորդ համաշխարհային պատերազմ

## Ծանոթագրություններ

Կատեգորիա:1918 ծնունդներ
Կատեգորիա:1944 մահեր
Կատեգորիա:Ստալինգրադի ճակատամարտի մասնակիցներ
Կատեգորիա:Անձինք նամականիշերի վրա
Կատեգորիա:Խորհրդային Միության հերոսներ
Կատեգորիա:Հայրենական մեծ պատերազմի մասնակիցներ
Կատեգորիա:Ադրբեջանցի զինվորականներ
Կատեգորիա:Երկրորդ համաշխարհային պատերազմի զինվորականներ
Կատեգորիա:Լենինի շքանշանի ասպետներ
Արքայազն Լուի

**Քեմբրիջի  արքայազն Լուի** (, **Լուի Արթուր Չարլզ**, ), Բրիտանական թագավորական ընտանիքի անդամ։ Նա Քեմբրիջի դուքս Արքայազն Ուիլյամի և Քեմբրիջի դքսուհի Քեյթ Միդլթոնի երրորդ որդին է։ Լուին բրիտանական գահի հինգերորդ ժառանգորդն է։

## Ծնունդ
alt=A cannon of the King's Troop Royal Horse Artillery firing in Hyde Park. A large plume of orange smoke, lit orange by the flash from the gun, extends from the barrel.|thumb| Տոնական հրավառություն Հայդ պարկում արքայազն Լուիի ծննդյան առթիվ
Քենսինգթոնյան պալատը դքսուհու հղիության մասին առաջին լուրը տարածել է 2017 թվականի սեպտեմբերի 4-ին։ Ընդորում, հաղորդագրության մեջ նշվել է նաև երեխայի լույս աշխարհ գալու ժամանակահատվածը՝ 2018 թվականի ապրիլ։ Արքայական ընտանիքի ապագա անդամի սեռը անհայտ էր մինչև նրա ծնունդը։ 2018 թվականի ապրիլի 23-ի առավոտյան Քեյթին տեղափոխում են Սուրբ Մարիամ հոսպիտալ, որտեղ նա, բրիտանական ժամանակով ժամը 11։01-ին, լույս աշխարհ է բերում իր երրորդ զավակին՝ 3․8 կգ քաշով։ Իր ծննդյան օրվանից սկսած Լուին դարձավ Բրիտանական արքայատոհմի հինգերորդ ժառանգը՝ իր հորից, պապից, քրոջից և եղբորից հետո։ 2018 թվականի ապրիլի 27-ին Քենսինգթոնյան պալատի Թվիթթերյան էջում հայտարարվեց, որ արքայազնը ստացել է Լուի Արթուր Չարլզ անվանումը։ Առաջին՝ Լուի անվանումը, երեխան ստացել է Արքայազն Ֆիլիպի հորեղբոր, հրամանատար Լուի Մաունթբետանի պատվին։ Լուի անունը նաև հանդիսանում է իր հոր չորրորդ անվանումը։ Լուի անվանումը կա նաև արքայազն Ջորջի ամբողջական անվան մեջ՝ Ջորջ Ալեքսանդր Լուի։

## Տիտղոս
Արքայազն Լուիին կոչում են «Ձերդ գերազանցություն Քեմբրիջի արքայազն Լուի»։

## Ծագում



## Ծանոթագրություններ

## Արտաքին հղումներ
*Քեմբրիջի արքայազն Լուի Արքայական ընտանիքի կայքէջ

Կատեգորիա:Բրիտանական թագավորական ընտանիք
Մեդիում (հեռուստասերիալ)

**Մեդիում** () ամերիկյան արտադրության սերիալ։ Պրեմիերան կայացել է 2005 թվականի հունվարի 3-ին։ Հեռարձակվել է NBC ալիքով 2005 թվականի հունվարի 3-ից մինչև 2011 թվականի հունվարի 21-ը։

## Սյուժե
Ոգեմիջնորդ Էլիսոն Դյուբուան (Փաթրիշա Արքեթ), որպես խորհրդատու աշխատում էր Արիզոնա նահանգի Ֆինիքս քաղաքում գտնվող դատախազությունում և հաճախ երազներ էր տեսնում մարդկանց սպանության և առևանգման մասին։ Էլիսոնն աշխատում էր ընկերների՝ դատախազ Դեվալոսի և քննիչ Լի Սկենլոնի հետ։

## Ընտանիք
Էլիսոնը (նախքան ամուսնությունը կրել է Ռոլլին ազգանունը) իր ընդունակությունը ժառանգել էր տատիկից։ Մայրը չէր հավատում աղջկա ունակությանը և այդ դեպքից հետո Էլիսոնը ալկոոլով խլացրեց ձայնը և երազները։ 
Հինգերորդ եթերաշրջանի վերջում Էլիսոնը կաթված է ստանում և նրա մոտ առաջանում է ուռուցք, որը հանգեցնում է նրան որ աղջիկը 3 ամիս ընկնում է կոմայի մեջ։ Վիրահատությունից հետո նրան հայտնվում են երազներ, որոնցից մեկը շուտով իրականանում է։

Ջո Դյուբուան, Էլիսոնի ամուսինը, մասնագիտությամբ ինժեներ-գյուտարար էր։ Սերիալի սկզբում աշխատում էր ընկերությունում, բայց երրորդ եթերաշրջանի վերջում, երբ Էլիսոնի գաղտնիքները բացահյտվում են, նրան հեռացնում են աշխատանքից։ 
Ջոն շատ էր ցանկանում հատնագործել սաստկացուցիչ լուսարձակներ և նրան հաջողվում է անել դա։

Էլիսոն Դյուբուայի բոլոր դստրերը՝ Արիելը, Բրիջիտը և կրտսերը Մերին մորից ժառանգել էին նրա ընդունակությունը, որը յուրաքանչյուրի մոտ արտահայտվում էր տարբեր կերպ։ Օրինակ, Մերին կարող էր տեսնել մալուխային ալիքներն առանց հեռուստացույցը միացնելու և ֆինանսական թերթերից հեռացնել այն անձանց ու ընկերություններին, ովքեր այդ օրը բարձրացնում էին ակցիան։

Էլիսոնի եղբայրը «Երջանիկ» Մայքլը նույնպես կարողանում էր տեսնել անցյալը, ապագան և մահացած մարդկանց, ինչը մեկ անգամ փրկել է նրա կյանքը։ Սակայն նրա ունակությունն այդքան էլ ուժեղ չէր և հաճախ խանգարում էր նրան ապրել։

## Դերերում

## Մրցանակներ

## Ծանոթագրություններ

## Արտաքին հղումներ
* ''Медиум'' на сайте ТВ3
* ''Медиум'' на сайте CBS
* ''Медиум'' на сайте NBC
* ''Медиум'' на сайте CTV 

Կատեգորիա:CBS Paramount Television հեռուստասերիալներ
Կատեգորիա:NBC հեռուստաալիքի ծրագրեր
Կատեգորիա:Ամերիկյան 2000-ական թվականների հեռուստասերիալներ
Կատեգորիա:Ամերիկյան սերիալներ
Կատեգորիա:Անգլերեն հեռուստասերիալներ
Կատեգորիա:Մեդիումիզմ
Փոքրիկ կյանք

**Փոքրիկ կյանք** (, 2015), ամերիկացի գրող Հանյա Յանագիհարայի վեպը, որը հրատարակվել է 2015 թվականին։ Գիրքը ընդգրկվել է Բուքերյան մրցանակի կարճ ցանկում և ԱՄՆ-ի ազգային գրքերի մրցանակաբաշխության եզրափակչում։

## Սյուժե
Գիրքը պատմում է չորս ընկերների կյանքի մասին՝ իրավաբան Ջուդիի, դերասան Վիլեմի, նկարիչ Ջեյ Բիի և ճարտարապետ Մալքոլմի։ Սկսվելով չորս ընկերների կյանքի հասարակ պատմությամբ, սյուժեն աստիճանաբար կենտրոնանում է Ջուդիի, նրա հոգեբանական վնասվածքների, որոնք նա ստացել է մանուկ հասակում, և նրա ու Վիլեմի հարաբերությունների և ձեռք բերած ընտանիքի վրա։

## Գնահատական
ԱՄՆ-ում գիրքը ստացել է դրական կարծիքներ The New Yorker, The Wall Street Journal, Նյու Յորք Թայմս, Լոս Անջելես Թայմս և այլ հրատարակչություններից։ Հանյա Յանագիխարան հայտնվել է «Late Night. Literary Salon» հեռուստահաղորդումանը։

2015 թվականին գիրքը ընդգրկվել է Բուքերյան մրցանակի կարճ ցանկում, մասնակցել է ԱՄՆ-ի ազգային գրքերի մրցանակաբաշխության եզրափակչին։ Ինչպես նաև «Փոքրիկ կյանք» գիրքը ստացել է «Տարվա գեղարվեստական գիրք» մրցանակը ըստ *Kirkus* ամսագրի։

## Ծանոթագրություններ

## Արտաքին հղումներ
* «Маленькая жизнь» как социальный эксперимент: лекция Галины Юзефович — Афиша Daily

Կատեգորիա:2015 գրքեր
Կատեգորիա:Անգլերեն վեպեր
Կատեգորիա:Անգլերեն գրքեր
Կատեգորիա:Անգլերեն գրականություն
Կատեգորիա:2015 թվականի ամերիկյան վեպեր
Ռոբերտ Փիրս

**Ռոբերտ Փիրս** (, ), ամերիկացի բապտիստ հոգևորական։ Նա աշխարհին առավել հայտնի է որպես «Վորլդ Վիժն» և «Samaritan's Purse» միջազգային բարեգործական կազմակերպությունների հիմնադիր։ «Վորլդ Վիժն» բարեգործական կազմակերպությունը հիմնադրվել է 1950 թվականին և ժամանակի ընթացքում դարձել է հումանիտար օգնություն տրամադրող աշխարհի ամենամեծ կազմակերպություններից մեկը։ «Samaritan's Purse» բարեգործական կազմակերպությունը հիմնադրվել է 1970 թվականին, այն մարդասիրական օգնության ավետարանչական կազմակերպություն է, որն օգնություն է տրամադրում ֆիզիկական կարիքի մեջ գտնվող մարդկանց։

## Վաղ կյանք և կրթություն
1920-ականների կեսերին նա տեղափոխվեց Հարավային Կալիֆոռնիա։ Հաճախել է Փասադենա Նազարանեի քոլեջ։ 1937-1940 թվականներին ժամանակը անցկացրեց Կալիֆոռնիայում շրջագայության համար, որպես ավետարանչական գործիչ։ 1940 թվականին նա ձեռնադրվել է բապտիզմի նախարար և շուտով միացել է Երկրորդ Համաշխարհային պատերազմի ժամանակ Լոս Անջելոսում «Երիտասարդությունն հանուն Քրիստոսի» շարժմանը։

## Կարիերա
Ռոբերտ Փիրսը 1947 թվականին «Երիտասարդությունն հանուն Քրիստոսի» շարժման հետ միացավ Չինաստանում կատարվող մի շարք ավետարնչական հավաքներին։ Ճամփորդության ժամանակ նա հանդիպեց միսիոներ ուսուցիչ Թենա Հոլկեբորին։ Նա նրան ներկայացրեց մի ծեծված և լքված երեխա։ Չկարողանալով խմանել երեխային, Թենան Փիրսին հարցնում է, թե ինչ է պատրաստվում անել նրա հետ։ Փիրսը կնոջը տվեց իր վերջին 5 դոլարը և խոստացավ ամեն ամիս գումար ուղարկել երեխայի խնամքի համար։

Նա խորապես ցավ ապրեց ականատեսը լինելով մարդկային աղքատության և տառապանքին։ Դա մեծապես պատճառը հանդիսացավ 1950 թվականին «Վորլդ Վիժն» բարեգործական կազմակերպության հիմնադրումը։

1959 թվականին լրագրող Ռիչարդ Գեհմանը գրում է, որ Փիրսը չի կարողանում թաքցնել իր հույզերը՝ նա այն իսկապես ազնիվ մարդկանցից է, ում ինքը բավականին քիչ է տեսել։ Ռիչարդ Հալվերսոնը գրում էր, որ Փիրսը աղոթում էր շատ ջերմ ու անկաշկանդ, քան որևէ մեկը, ում ինքն երբևէ ճանաչել է։

Փիրսը նաև կինոռեժիսոր էր։ Նրա ղեկավարությամբ Վորլդ Վիժնը ֆիլմեր է նկարել, որոնք հիմնականում ցուցադրվում էին եկեղեցու հանդիսատեսին, որպես հիմնական մարքեթինգային միջոց։ Քանի որ Փիրսի քրիստոնեական աշխարհայացքը միակ կրոնն էր, որը կարող էր հակազդել կոմունիզմին, այդ ֆիլմերը լի էին հակակոմունիստական սառը պատերազմական հռետորաբանությամբ։

1967 թվականին նա հրաժարական տվեց Վորլդ Վիժնի նախագահի պաշտոնից։ 1970 թվականին հիմնեց Samaritan's Purse բարեգործական կազմակերպությունը, որը դարձավ ավետարանչական քրիստոնեական կազմակերպություն, որը նախատիպն էր Վորլդ Վիժն կազմակերպությունը։ Նա մահացել է 1978 թվականին լեյկեմիայից։

## Ծանոթագրություններ

## Տես նաև
* Վորլդ Վիժն
Peace Is the Mission

***Peace Is the Mission***, ամերիկյան Major Lazer էլեկտրոնային նախագծի երրորդ ստուդիական ալբոմը՝ թողարկված 2015 թվականի հունիսի 1-ին Mad Decent ալիքում։ Ալբոմի թողարկմանը նախորդել է «Lean On» հիթի թողարկումը, որը ձայնագրվել է ֆրանսիացի պրոդյուսեր DJ Snake-ի հետ համատեղ դանիացի երգչուհի MØ-ի մասնակցությամբ։

## Պատմություն
Ալբոմն ամերիկյան ''Billboard'' 200 հիթ-շքերթում իր նորամուտը կատարել է 12-րդ հորիզոնականում 16,000 օրինակ տպաքանակով։ Վեցերորդ շաբաթում Միացյալ Նահանգներում վաճառված օրինակների ընդհանուր քանակը կազմել է 32,000։ Թողարկման չորրորդ շաբաթում ալբոմը գլխավորել է էլեկտրոնային երաժշտության  US Dance/Electronic albums հիթ-շքերթը։

## Երգացանկ

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրումներ

## Ծանոթագրություններ

Կատեգորիա:2015 ալբոմներ
Կատեգորիա:Անգլալեզու ալբոմներ
Օրիոլ Բուսկետս

**Օրիոլ Բուսկետս** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Բարսելոնա B-ի կազմում։ Խաղում է հենակետային կիսապաշտպանի դիրքում։

## Ակումբային կարիերա
### Բարսելոնա
Բուսկետսը իր կարիերան սկսել է Բարսելոնայի մանկապատանեկան թիմում, 2007 թվականին։ Անցնելով բոլոր տարիքային թիմերը ֆուտբոլիստը իր պրոֆեսիոնալ նորամուտը Բարսելոնա B-ի կազմում նշեց 2017 թվականի ապրիլի 29-ին՝ փոխարինելով Ալբերտո Պերեաին ԱԵ Պրատի դեմ 2-0 հաշվով ավարտված խաղում։

Իր առաջին խաղը մեկնարկային կազմում անցկացրեց 2017 թվականի օգոստոսի 19-ին։ Այս խաղում Բարսելոնա B-ն առավելության հասավ Ռեալ Վալյադոլիդի նկատմամբ։

## Միջազգային կարիերա
Օրիոլ Բուսկետսը խաղացել է Իսպանիայի Մ16, Մ17, Մ18 և Մ19 հավաքականներում, որոնցում ընդհանուր առմամբ մասնակցել է 25 խաղի և դարձել գոլի հեղինակ Անդորրայի Մ17 հավաքականի դեմ խաղում։

## Կարիերայի վիճակագրություն
### Ակումբային վիճակագրություն
*2018 թվականի հուլիսի 24-ի դրությամբ*

## Նվաճումներ
### Ակումբային
**Բարսելոնա**

* Իսպանիայի գավաթ. 2017–18
*ՈՒԵՖԱ Երիտասարդական գավաթ. 2017–18

## Ծանոթագրություններ

## Արտաքին հղումներ
* Բուսկետսը transfermarkt-ում
* Բուսկետսը soccerbase.com-ում
* Բուսկետսը WhoScored.com կայքում
* Բուսկետսը Բարսելոնայի պաշտոնական կայքում
* Բուսկետսը ՈՒԵՖԱ-ի պաշտոնական կայքում

Կատեգորիա:Բարսելոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Խիզախ եղնիկը (մուլտֆիլմ)

**«Խիզախ եղնիկը»** (), Եվգենի Ֆրեյբերգի պատմվածքի հիման վրա նկարահանված խորհրդային մուլտֆիլմ։

## Մրցանակներ
* 1958 թվական՝ Էդինբուրգի XII միջազգային կինոփառատոն, դիպլոմ։

## Սյուժե
Սառը ծովի ափին ձմեռ էր, և ծեր առաջնորդ Տուրգունը տարավ իր հոտը դեպի հարավ։ Ճանապարհին հյուսիսային եղջերավորները ստիպված էին անցնել լեռները, իսկ հետո գետը, որպեսզի դուրս գային արոտավայրեր, որտեղ աճում էր քարաքոս։ Հոտի մեջ էր նաև փոքրիկ ձագուկ Այխոն, իր մոր՝ եղնիկ Տանգանեի հետ։ Այխոն վախկոտ էր, և նրան միշտ ծաղրում էր փնթփնթան միաեղջյուր ծեր եղջերուն։ Լեռներում զգուշավոր ղեկավարը նկատեց մի խումբ գայլերի, որոնք հետապնդում էին եղնիկներին։ Գայլերը վազելով առաջնորդի հետևից ընկան անդունդի մեջ։ Ցատկելով անդունդի վրայով առաջնորդը վերադարձավ հոտի մոտ և նրանք շարունակեցին ճանապարհը։ Բայց ամենաուժեղ գայլերից մեկը հետևում էր եղնիկներին և գնում նրանց հետևից։ Սկսվեց բուքը, իսկ մայր եղնիկն ու իր ձագուկը շատ հեռու էին իրենց հոտից։ Երբ ձնաբուքը դադարեց, նրանք փորձեցին հասնել իրենց խմբին, բայց գայլը նրանց հայտնաբերեց ավելի շուտ։ Անհրաժեշտ էր արագ անցնել գետի վրայով։ Նրանք գրեթե անցել էին գետը,սակայն սառույցը կոտրվեց և մայր եղնիկը ընկավ գետի սառը ջրի մեջ ու չէր կարողանում դուրս գալ։ Հուսահատված փոքրիկը վազում էր առաջնորդին օգնության կանչելու։ Խելացի առաջնորդը կոտրեց սառույցը հասնելով մինչև ափ և Տանգանեն կարողացավ դուրս լողալ։ Իսկ խիզախ Այխոն այդ ժամանակ վազվզում էր, մոր մոտից գայլին տանելով հեռու։ Մյուս եղջերուները իրենց պոզերով հետապնդելով գայլին, գցեցին նրան գետի մեջ։ Այսպիսով, հոտը առանց վնասների հասնում է արոտավայր։ Բոլորը իմանում են Այխոյի խիզախության մասին և ավելի լավ են ճանաչում նրան։ Հետո փնթփնթան ծեր եղջերուն նկատում է, որ Այխոյի գլխին կան փոքրիկ եղջյուրիկներ։

## Հեղինակներ

## Պարգևներ
* 1958 – Էդինբուրգի XII միջազգային կինոփառատոն – դիպլոմ։

## Ծանոթագրություններ

## Գրականություն
*  . Иллюстрации и текст — по мультфильму. На обложке полное название книжной серии — «СОЮЗМУЛЬТФИЛЬМ представляет: впервые — легендарные мультфильмы в книгах!»

*  .
Բովանդակություն՝ Ե. Ռիս «Հեքիաթ Չապաևի մասին», էջ 3,
Նազիմ Խիկմետ «Սիրահարված ամպը», էջ 23,
Ե. Սպերանսկի Վ. Դեգտյարյով «Չտեսնված գեղեցկություն», էջ 37,
Ա. Ստեպանով «Ոսկե փետուր», էջ 63,
Լ. Արկադև, Ի. Բոլգարին «Ամանորյա ճանապարհորդություն», էջ 85,
Մ. Վոլպին, Լե Մին Խիեն «Շուտով անձրև կլինի», էջ 105,
Մ. Պաշենկո «Չիպոլինո», էջ 119,
Ժ. Վինտենզոն «Քաջ եղնիկը», էջ 163,
Ս. Միխալկով «Չխմող ճնճղուկը», էջ 183,
Վ. Դանիլով, Ն. Էրդման «Հեռավոր կղզու գաղտնիքը», էջ 197,
Լ. Պոզդնեև «Հրաշագործը», էջ 225,
Վ. Սուտեև «Սունկ-խրճիթը», էջ 245,
Ռ. Կաչանով, Ի. Ֆինկ «Ծերունին և կռունկը», էջ 257,
Ս. Բյալկովսկայա, Ա. Սազանով «Երեք փայտահատ», էջ 273,
Ն. Աբրամով «Կախարդական ջրհորը», էջ 287,
Ն. Բենաշվիլի «Սամոդելկինի արկածները», էջ 301։
Մուլտֆիլմերի նկարազարդումներ և տեքստեր։

## Արտաքին հղումներ
* 
* 

Կատեգորիա:1957 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր կենդանիների մասին
Միրզե Ահմեդ մզկիթ

**Միրզե Ահմեդ մզկիթ** (), 14-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրին։

## Պատմություն
150px|thumb|left|մզկիթ
Մզկիթը կառուցվել է 1345 թվականին Հաջի Միրզա Ահմեդի կողմից։ Մզկիթը գտնվում է Շիրվանշահերի ապարանքների մոտ։ Շատ պատմական մզկիթների պես , նաև Հաջի Բանի մզկիթի պատի վրա կա տապանագիրը։ Տապանագիրում գրված է, որ, Հաջի Բանի մզկիթը կառուցվել է 14-րդ դարում Հաջի Միրզե Էհմեդի կողմից։ Մզկիթը փոքր է։ Մզկիթի շինարարությունը պատկանում է Շիրվան-Ապշերոնի ճարտարապետական դպրոցի։ Մզկիթը գործում է Իչարի Շահար պետական պատմական արգելավայրի Կառավարումի վերահսկողության ներքո։ Հուշարձանը բաղկացած է փոքր նկուղից և Աղոթքային դահլիճից։

## Տես նաև
* Իչարի Շահար (Բաքվի թաղամաս)
* Ջումա մզկիթ (Բաքու)
* Շիրվանշահերի ապարանքներ
* Թազափիր մզկիթ
* Հեյդար մզկիթ

## Պատկերասրահ

Mirza Ahmed Mosque (description).jpg|Գիրը մզկիթի պատին
Mirzə Əhməd məscidi (2).jpg|մզկիթ
Mirzə Əhməd məscidi (6).jpg|մզկիթի դուռը


## Ծանոթագրություններ

Կատեգորիա:Բաքվի մզկիթներ
Ացտեկական նոր տարի

**Ացտեկական նոր տարի** ( կամ *Año Nuevo Azteca*; ), նոր տարվա տոնումն ըստ ացտետական օրացույցի։ Ամսաթիվը, որին համապատասխանում է այդ տոնը Գրիգորյան օրացույցով, կախված է օգտագործվող օրացույցի տեսակից, սակայն ընդունված է համարել, որ այն նշվում է մարտի 12-ի առավոտյան։ Տոնը նշվում է Նաուա ցեղի կողմից, որոնք ապրում են ներկայիս Մեքսիկայի որոշ շրջաններում։ Տոնակատարման համար օգտագործվում է Մոնտեսումայի սոճին (սոճու տեսակներից մեկը), որի վրա նոր տարվա նախօրեին վառում են մոմեր, սրան զուգահեռ տեղի են ունենում հրավառություններ, նվագում են թմբուկ և երգում են երգեր։ Որոշ կարևորագույն տոնական միջոցառումներ տեղի են ունենում Ուաուչինանգոյում, Նաուպանեում, Մեխիկոյում, Զոնգոլիկեում և Հիկոտեպեկեում։

Ավելի ուշ և ավելի ընդունված է Մարդաբանության և պատմության ազգային ինստիտուտի պրոֆեսոր Ռաֆայել Տենի տարբերակը, որը հիմնված է Դուրանի, Սահագունի և Ալֆոնսո Կասոյի ուսումնասիրությունների վրա։ Նրա հաշվարկները հաստատում են, որ մեքսիկական տարվա առաջին օրը եղել է փետրվարի 13-ը, որը համապատասխանում է հին Հուլյան օրացույցին կամ փետրվարի 23-ին` ըստ ներկայիս Գրիգորյան օրացույցի։ Օգտագործելով այդ հաշվարկները` դրանցով ստուգվում է Ուիցիլոպոչտիլիի ծննդյան տարեդարձը, տարվա վերջը և «Տարվա ավարտ» բոլորաշրջանը, նոր կրակի արարողությունը և «2 Ատակլ» տարվա «1 Տեպչատլ» օր-նշանը, որը համապատասխանում է փետրվարի 22-ին։

Այդ 365 օր ունեցող տարին կապվում էր արեգակնային տարվա հետ և բաժանվում էր 18 ամսվա և 20 օրվա մեջ, ինչպես նաև` լրացուցիչ 5 օր տարվա վերջում։ Բացի այդ, կան որոշ ձեռագրեր, որոնցում հաստատվում է նահանջ տարվա գոյությունը։

## Ծանոթագրություններ

Կատեգորիա:Ամանոր
Կատեգորիա:Մարտ ամսվա տոներ
Մեհմեդ Քեմալ

**Մեհմեդ Քեմալ բեյ**, (, ), օսմանյան պետական և քաղաքական գործիչ, Առաջին համաշխարհային պատերազմի վերջին տարիներին Յոզգաթի նահանգի և Պողազլյան գավառի կառավարիչ։

## Կենսագրություն
Առաջին համաշխարհային պատերազմի ժամանակ հայկական կամավորական ուժերը, ովքեր դաշնակից էին ռուսական կառավարությանը, իբր, հարձակվել են թուրքաբնակ գյուղերի վրա և ջարդեր կազմակերպել։ Իշխող «Միություն և առաջադիմություն» կուսակցության հրամանով արևելյան նահանգներում բնակվող հայերին ստիպողաբար սկսեցին քշել դեպի Սիրիայի անապատներ։ Գործընթացի ղեկավարման համար առաջարկվեց Մեհմեդ Քեմալի թեկնածությունը։ Քեմալը համաձայնվեց դառնալ գործընթացի պարագլուխը։ Պատերազմում Օսմանյան կայսրության պարտությունից հետո, «Միություն և առաջադիմություն» կուսակցությունը կազմացրվեց և իշխանության գլուխն անցավ «Ազատություն և համաձայնություն» կուսակցությունը։ Նոր կառավարությունը աշխատանքից հեռացրեց նախկին կառավարության տարիներին աշխատած պետական գործիչներին և այդ պաշտոններում նշանակել իր կողմնակիցներին։ Կառավարիչ Մեհմեդ Քեմալը մեղադրվել է հայ ժողովրդի ջարդերի նախաձեռնության մեջ։ Նա հայտարարում էր, որ իրեն մեղադրում են բռնազավթված տարածքների կեղեքման մեջ։ Հրապարակված զեկույցներից մեկի համաձայն Քեմալի կողմնակիցները ձմեռային օրերին հայերին զրկել են բնակարանից և ապրուստից, սպուգները մեխում էին ոտքերին և թողնում, որ տանջամահ լինեին։ Երբ Քեմալին հարցրել են, թե ինչու է նա արել, վերջինս պատասխանել է, որ կատարել է իրեն տված հրամանը։ Հարցաքննություններից մեկի ժամանակ նա նշել է, որ մարդկայնորեն է վերաբերվել տեղահանվածների հետ։ «Ես երբեք սվին չեմ կիրառել նրանց նկատմամբ։ Ես խղճի խայթ չեմ զգում։ Ես չեմ հրամայել սպանել ինչ-որ մեկին»,- նշել է Քեմալը հարցաքննության ժամանակ։ Արդյունքում, դատարանը որոշել է մահապատժի ենթարկել նրան։

Փադիշահ Մուհամմեդ VI-ը հավանություն չի տվել մահապատժի մասին դատարանի որոշմանը՝ նշելով, որ երկրում տեղի են ունենում գործընթացներ և խնդրել, որ վերանայեն որոշումը՝ դիմելով շեյխուլիսլամին։ Շեյխուլիսլամ Մուստաֆա Սադրին հրաժարվել է վերանայել որոշումը։ Մահապատժի գործընթացը տեղի է ունեցել 1919 թվականի ապրիլի 10-ին Ստամբուլի Բեյազիդ հրապարակում։

Մահապատժից հետո 1922 թվականի դեկտեմբերի 14-ին Թուրքիայի Ազգային մեծ ժողովը Մեհմեդ Քեմալին, Ուրֆայի կառավարիչ Նուսրեթ բեյին և Դիարբեքիրի կառավարիչ Ռեշիդ բեյին հայտարարել է «Շեհիդ միլլի» (ռազմական շեհիդ)։ Բացի այդ, Մեհմեդ Քեմալի պապին՝ Արիֆ բեյին, Աթաթուրքը ընդունել է իր գրասենյակում և երախտիքի խոսքեր հայտնել։ Աթաթուրքը ասել է, որ ցանկանում է որդեգրել նրա թոռներին։ Արիֆը պատասխանել է, որ երեխաները իր որդու հարստությունն էին։ Արիֆը խնդրել է «պետության հորը», որ երեխաները մնան իր մոտ։ Փոխարենը, Աթաթուրքը առաջարկել է Արիֆին ստանալ փոխհատուցումներ։ Արդյունքում, Մեջլիսի կողմից ընդունվել է որոշում, համաձայն որի Արիֆ բեյին տրամադրվել է չորս սենյականոց բնակարան Բեշիքթաշում, մեկ տուն Բեյօղլուում և ցմահ թոշակ բոլոր թոռներին։

## Ծանոթագրություններ

Կատեգորիա:Թուրք պետական գործիչներ
Կատեգորիա:Հայոց ցեղասպանության կազմակերպիչներ
Կատեգորիա:Օսմանյան կայսրության պետական ծառայողներ
Ֆուջիտի սանդղակ

**Ֆուջիտի սանդղակ** (), հայտնի է նաև որպես **Ֆուջիտի-Պիրսոնի սանդղակ** կամ **F-սանդղակ**, 1971 թվականին պրոֆեսոր Թեոդոր Ֆուջիտան ներկայացրած դասակարգման սանդղակը՝ Տորնադոների դասակարգման համար։ Սանդղակը բաղկացած է ուժգնության 6 աստիճանից՝  F0-ից F5։ Դրա հետ մեկտեղ  F0 և F1–ի միջև ինտերվալը կազմում է 11 և 12 բալ ըստ Բոֆորտի սանդղակի։ F6 դասակարգը սանդղակում ներկայացված է տեսականորեն հնարավոր տորնադոների համար, անկախ նրանից թե ինչքան է տորնադոյում քամու արագությունը, նույնիսկ եթե այն անցնում է 512 կմ/ժ, իսկ գործնականում կիրառվող առավելագույն կարգը F5֊ն է։ Ամանահաճախը հանդիպող տորնադոները F1 և F2 դասակարգի են, ավելի բարձր ուժգնության տորնադոներ լինում են հազվադեպ։ Տեսականորեն F6 կատեգորիայի տորնադոյի արագությունը հավասար է ձայնի արագությանը։ Առավել հզոր տորնադոյի  քամու առավելագույն արագությունը դժվար է չափել՝ քանի որ դրա մոտակայքում ոչ մի օդերևութաբանական սարք չի կարող գոյատևել։

## Ծանոթագրություններ

## Արտաքին հղումներ
* 
* Tornado Project Online The Fujita Scale 

Կատեգորիա:Եղանակ
Կատեգորիա:Սանդղակներ
Կատեգորիա:Քամիներ
Կատեգորիա:Օդերևութաբանություն
Ելոուսթոունյան ջրվեժներ

**Ելոուսթոունի ջրվեժ** (), գտնվում է Ելոուսթոուն ազգային պարկում, Պարկի (ԱՄՆ, Վայոմինգ նահանգ)  շրջանի Ելոուսթոուն գետի վրա։ Նրանց միջև հեռավորությունը 750 մետր է։

## Վերին Ելոուսթոունյան ջրվեժ
Վերին Ելոուսթոունյան ջրվեժը () գտնվում է  կետում և ունի 33 մետր բարձրություն։

## Ստորին Ելոուսթոունյան ջրվեժ
[275px|thumb|Ստորին Ելոուսթոունյան ջրվեժ։ Լուսանկարն արվել է [2005 թվականի հունիսին]]
Ստորին Ելոուսթոունյան ջրվեժը () գտնվում է կետում և ունի 94 մետր բարձրություն։ Սա պարիկի ամենաբարձր ջրվեժն է և ամենաջրառատն է Ժայռոտ լեռներում, չոր եղաակներին (աշնանը) ջրի հոսքը մոտավորապես 19 մ³/վ է, անձրևոտ եղանակներին (գարնան վերջ) մինչև 240 մ³/վ։ Ներքև թափվելուց հետո գետը շարունակում է հոսել Մեծ Ելոուսթոունյան կիրճով։

## Պատմություն
Տեղի հանդիկները վաղուց ի վեր գիտեին այս ջրվեժների մասին։ Ուլիամ Կլարկը իր հայտի արշավի ժամանակ (1804-1806), գտնվելով այս վայրում, օրագրում գրառում է կատարել , որ լսել է ջրվեժների ձայներ, բայց այդպես էլ իր աչքով դրանք չի տեսել։ 1824 թվականին ֆրանսիացի մորթեղենի վաճառական Բապտիզե Դյուշարմեն հայտարարել է, որ տեսել է այդ ջրվեժները։ 1846 թվականին ամերիկացի ռահվիրտ, լեռնային բնակիչ, մորթեղենի վաճառական և լեռնային ուղեկցորդ՝ Ջիմ Բրիդջերը ևս հայտարարել է, որ տեսել է այդ ջրվեժները։ 1851 թվականին նա քարտեզը, որի վրա նշված էին այս ջրվեժները փոխանցեց միսիոներ՝ Պիեր Ժան դե Մնետին։ 1869 թվականին Կուկի, Ֆոլսոմի և Պինտերսոնի  արշավի ժամանակ այս ջրվեժներն առաջին անգամ ամբողջովին ուսումնասիրեցին և ստացան իրենց ներկայիս անվանումը։ Հաջորդ տարվա ընթացքում հանրությանը ներկայացվեց ջրվեժների քիչ թե շատ առավել որակյալ նկարներ, որոնք նկարել էր շարքային Չարլզ Մուրը, Վաշբուրն, Լանգֆորդ, Դոանե արշավի ժամանակ։ Ջրվեժների առաջին լուսանկարներին արվել են 1871 թվականին, Ուիլիամ Ջեքսոնի կողմից, ով այս վայր էր այցելել Ֆերդինանտ Գայդենայի գլխավորած արշավախմբի հետ, իսկ առաջին իրական բնանկարն արվել է Թոմաս Մորանի կողմից։ 1887 թվականին հրապարակվել է այս ջրվեժների առաջին ձմեռային լուսանկարները, հեղինակը Ֆրենկ Հեյնսն էր։

Ներկայումս Ելոուսթոունյան ջրվեժները համարվում են հայտնի զբոսաշրջային տեսարժան վայրեր։ Անմիջապես վերին ջրվեժի մոտ կառուցած է Չիտենդեն կամուրջը, իսկ ստորին ջրվեժին մոտենում է «Հորեղբայր Թոմի արահետը»։

## Պատկերասրահ


OriginalSketchofLowerYellowstoneFalls.JPG|Ստորին ջրվեժ, 1870 թվական, պատկերել է շարքային Չարլզ Մուրը
Yellowstone Canyon.JPG|Ստորին ջրվեժ, 1871 թվական, հեղինակ՝ Թոմաս Մորան
CrestofTheUpperFalls.JPG|Վերին ջրվեժ, 1916 թվական
Ansel Adams - National Archives 79-AA-T03.jpg|Ստորն ջրվեժ, 1941 թվական, հեղինակ՝ Էնսելա Ադամս
ViewFromArtistPointYNP.jpg|Ստորին ջրվեժ
Lower Falls of the Yellowstone (13699489084).jpg|Ստորին ջրվեժը ձմռանը


## Ծանոթագրություններ

## Արտաքին հղումներ
* Video of Lower Falls (1899) - Thomas Edison, Library of Congress

Կատեգորիա:ԱՄՆ-ի ջրվեժներ
Սերը հիվանդություն է

**«Սերը հիվանդություն է»** (), ռեժիսոր Մայքլ Շոուոլտերի ամերիկյան կիսաինքնակենսագրական ռոմանտիկ կատակերգությունը։ Ֆիլմի համաշխարհային պրեմիերան կայացել է 2017 թվականի հունվարի 20-ին՝ «Սանդենս» կինոփառատոնի ժամանակ։ Կինոթատրոններում պրեմիերան կայացել է 2017 թվականի հուլիսի 14-ին։

Ֆիլմն ամբողջ աշխարհում հավաքել է 56 միլիոն դոլար և դարձել 2017 թվականի ամենաշահութաբեր անկախ ֆիլմը։

## Սյուժե
Ֆիլմը հիմնված է իրական դեպքերի վրա։ Պատմում է Կումեյլ Նանջիանիի և Էմիլի Գորդոնի սիրո պատմության մասին, որոնք ստիպված էին հաղթահարել իրենց մշակութային տարբերություններն այն բանից հետո, երբ Էմիլին հիվանդանում է։

## Դերերում
* Կումեյլ Նանջիանի – խաղում է ինքն իր դերը
* Զոի Կազան – Էմիլի Գարդներ (*Էմիլի Գորդոնի նախատիպը*)
* Հոլլի Հանթեր – Բեթ Գարդներ, Էմիլիի մայրը
* Ռեյ Ռոմանո - Թերրի Գարդներ, Էմիլիի հայրը
* Ադիլ Ախտար – Նավիդ
* Զենոբիա Շրոֆ – Շարմին
* Անուպամ Կհեր – Ազմատ
* Բո Բյորնեմ – Սի Ջեյ
* Էյդի Բրայանթ – Մերի
* Ռեբեկա Նաոմի Ջոնս – Ջեսսի
* Կուրտ Բրաունոհլեր – Քրիս
* Շեհնազ Տրիսուրյավալա – Ֆաթիմա
* Դեյվիդ Ալան Գրիր – Էնդի Դոդ
* Վելլա Լովել – Խադիջա
* Լինդա Էմոնդ – բժիշկ Քաննինգեմ

## Քննադատություն
Ֆիլմը քննադատների կողմից ճանաչում է ստացել։ Rotten Tomatoes կայքում ֆիլմը 253 գրախոսությունների հիման վրա ունի 98 % վարկանիշ և հնարավոր 10-ից 8,2 միջին միավոր։ Metacritic կայքում ֆիլմը քննադատների 47 գրախոսությունների հիման վրա 100 միավորից գնահատվել է 86, ինչը համապատասխանում է «համընդհանուր ճանաչում» կարգավիճակին։ CinemaScore կայքում հանդիսատեսները A+-ից մինչև F սանդղակով ֆիլմին տվել են A գնահատական։

## Պարգևներ և անվանակարգեր

## Ծանոթագրություններ

## Արտաքին հղումներ
* Պաշտոնական կայք 
;Գրախոսություններ
* 
* 
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2017 ֆիլմեր
Կատեգորիա:Lionsgate ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Չիկագոյում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Չիկագոյում
Ուեյն Օլվեյն

**Ուեյն Օլվեյն** (, ), ամերիկացի հնչյունավորման դերասան, մոնտաժոր, հայտնի է նրանով, որ նվագում է հարվածային գործիքների վրա։ 32 տարի շարունակ հնչյունավորել է Միկի Մաուսին։ 1986 թվականին ստացել է «Էմմի»  մրցանակ՝ «Հեռուստասերիալի լավագույն հնչյունային մոնտաժող» (*Outstanding Sound Editing for a Series*) կատեգորիայում։

## Կենսագրություն
Ուեյն Օլվեյնը ծնվել է 1947 թվականի փետրվարի 7-ին Գլենդել քաղաքում (Կալիֆոռնիա նահանգ)։ Իր կյանքի մեծ մասը աշխատել է The Walt Disney Company ստուդիայում։ 1977 թվականից մինչև մահը մուլտֆիլմերում հնչյունավորել է Միկի Մաուսին։

Առաջին անգամ էկրանին հայտնվել  7 տարեկանում՝ «House Party» հաղորդման շրջանակներում։ Դպրոցում ստեղծել է իր երաժշտական խումբը՝ «*The International Singers»*, որը հաջողությամբ ելույթ էր ունենում Կալիֆոռնիայի տարածքում։ Ձայնագրվել է հայտնի երաժիշտներ Բոբի Վինտոնի և Դոբի Գրեի հետ։ Եղել է Arrows խմբի անդամ։

1991 թվականին ամուսնացել է հնչյունավորման դերասանուհի Ռուսի Թեյլորի հետ, ով 1986 թվականից հնչյունավորում էր Մինի Մաուսին, և ապրել է նրա հետ մինչև իր մահը՝ 2009 թվականը։ 2008 թվականին նրանք միասին արժանացել են «Դիսնեյի առասպել» կոչմանը։

Ուեյն Օլվեյնը մահացել է 2009 թվականի մայիսի 18-ին շաքարային դիաբետից, որը հանդիսացել էր սրտամկանի ինֆարկտի առաջացման պատճառ։

Նախկին ամուսնություններից ունեցել է երեխաններ՝ Էրին, Փիթեր, Քրիստոֆեր և Ջոշուա։ Ունի Իսահակ անունով թոռնիկ։

## Ֆիլմագրություն
### Մուլտֆիլմեր և ֆիլմեր
* 1977—1996 — *The Mickey Mouse Club
* [[1983]] — *Mickey's Christmas Carol*
* [[1985]] — *The Black Cauldron*
* [[1988]] — *Who Framed Roger Rabbit
* 1990 — *The Prince and the Pauper
* [[1993]] — [[1995]] — *Bonkers*
* [[1995]] — *A Goofy Movie
* 1999 — 2000 — Mickey Mouse Works
* 1999 —  *Fantasia 2000
* [[2001]]—[[2003]] — *Disney's House of Mouse
* 2001 —  *Mickey's House of Villains
* [[2004]] — *Mickey, Donald, Goofy: The Three Musketeers
* 2004 —  *The Lion King 1½
* [[2006]] — [[2009]] — *Mickey Mouse Clubhouse

### Համակարգչային խաղեր
* 1990 — *Castle of Illusion Starring Mickey Mouse
* [[1992]] — *World of Illusion Starring Mickey Mouse and Donald Duck
* 2002—2009 — *Kingdom Hearts
* [[2002]] — *Disney Golf
* 2003 — *Toontown Online
* [[2008]] — *Disney Think Fast

### Մոնտաժոր
* 1984 — *Splash
* [[1985]]—[[1987]] — *Amazing Stories
* 1987 — *Three Men and a Baby
* [[1987]] —  *Innerspace
* 1988 — *Alien Nation
* [[1989]] — *Star Trek V: The Final Frontier

## Ծանոթագրություններ

## Արտաքին հղումներ
* Профиль на сайте ''disney.go.com

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Սրտամկանի ինֆարկտից մահացածներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ կինոդերասաններ
Cerveza Quilmes

**Quilmes**, գարեջուրի արգենտինական բրենդ, հիմնադրված 1888 թ. Կիլմեսում՝ գերմանացի գաղթական Օտտո Բեմբերգի կողմից։ Աշխարհում ամենաշատ վաճառվող գարեջրի բրենդներից մեկը։

## Պատմություն
1888 թվականին Գերմանիայից գաղթած Օտտո Բեմբերգը (Otto Bemberg) Կիլմեսում հիմնադրեց գարեջրի պատրաստման **Cerveceria у Malteria Quilmes** ընկերությունը՝ սկսելով արտադրել գարեջուր **Quilmes** անվանմամբ։ Ներկայումս ընկերությունը պատկանում է Կիլմեսում, Սարատում, Տրես-Արոյոսում, Կորրիենտեսում, Սան Միգել դե Տուկումանում, Տրելյուում, Մուևո Պոմպեում, Կորդովայում և Մենդոսաում գտնվող գարեջրի պատրաստման ընկերություններին։ Ընկերության արտադրանքը արտահանվում է Պերու, Էկվադոր, Մեքսիկա, Հոնդուրաս, Կոստա Ռիկա, Պուերտո Ռիկո, ԱՄՆ, Իսպանիա, Դոմինիկյան Հանրապետություն, Ֆրանսիա, Միացյալ Թագավորություն, Իտալիա, Ավստրալիա և այլ երկրներ։

thumb|left|130px|'''Quilmes''' գարեջրի պիտակի վրա գրված է կարգախոսը. «Արգենտինայի սիրելի գարեջուրը»։ 1920 թվականին այս գարեջրին նվիրվել է արգենտինական տանգո:

## Արդիականություն
Ներկայումս բաժնետոմսերի 91 % պատկանում է InBev ընկերությանը, մնացած 9 %՝ «Quinsa» ընկերությանը։ Ընկերությունը տարեկան արտադրրում է 17 միլիոն լիտր գարեջուր։

## Հովանավորություն
Quilmes ընկերությունը աջակցում է թե՛ մեծ, թե՛ զանգվածային սպորտին։ Ընկերությունը հովանավորում է Արգենտինայում երկու ավելի սիրելի սպորտի տեսակներին՝ ֆուտբոլին և բասկետբոլին։ Quilmes-ը «Կիլմես» խմբի գլխավոր հովանավորն է, ինչպես նաև հովանավորում է Արգենտինայի ֆուտբոլի ազգային հավաքականին։

## Արտադրություն

## Ծանոթագրություններ

## Արտաքին հղումներ
* Официальный сайт компании 
* Current activities 
* История «Кильмеса» 
* «Quinsa» 
* Cervecería y Maltería Quilmes 
* https://web.archive.org/web/20140425084542/http://www.beeradvocate.com/beer/profile/

Կատեգորիա:Արգենտինայի տնտեսություն
Կատեգորիա:Արգենտինայի կազմակերպություններ
Կատեգորիա:1890 հիմնադրումներ Արգենտինայում